Баб ел-Мандеб

Баб ел-Мандеб () — проток меѓу Јемен на Арапскиот Полуостров и Џибути и Еритреја на Африканскиот Рог. Ги поврзува Црвеното Море и Аденскиот Залив.

Преглед
Името на протокот значи „порта на маката“ или „порта на солзите“, кое го добило поради опасноста при неговото преминување или, според едно арапско предание, поради големиот број на удавени во земјотресот кој ги одвоил Азија и Африка.

Баб ел-Мандеб е стратешка врска помеѓу Индискиот Океан and the Средоземното Море, преку Црвеното Море  и Суецкиот Канал. Во 2006 г. низ протокот минувале 33 милиони барели (5.200.000 м3) нафта дневно (вкупниот танкерски превоз на нафта во светот изнесува 43 милиони барели дневно).Контролни места на светскиот нафтен сообраќај — Управа за енергетско информирање на Министерството за енергетика на САД 

Протокот е широк околу 30 км, од ’ртот Менхели во Јемен до ’ртот Сијан во Џибути. Поделен е на два помали премини со островот Перим. Источниот е наречен Александров Проток (Баб Искендер), широк е 3 км и длабок е 16 сажени (30 м). Десниот е наречен Дакт ел-Мајун и има ширина од 25 км и длабочина од 170 сажни (310 м). Недалеку од брегот на Џибути има група помали острови, наречени „Седум Браќа“ или Саваби. Површинската струја во источниот канал води навнатре, додека пак под онаа под неа тече нанадвор, кон западниот премин.

Според африканскат хипотеза за потеклото на човект, протокот Баб ел-Мандеб е веројатно место на првите иселување на денешниот човек (не вклучувајќи ги другите хоминини) од Африка, пред околу 60.000 години.Spencer Wells, The Journey of ManStephen Oppenheimer. The Gates of Grief  Се претпоставува дека тогаш морското ниво било многу пониско, а протокот бил многу поплиток или воопшто немал вода, овозможувајќи да се случат низа преселби долж јужниот брег на Азија.

Според Етиопската православна црква, преку протокот поминале првиоте семитски доселеници (говорници на гиз) во Африка, што се случило во времето еврејскиот на родоначалник Јаков (околу 1900 г. п.н.е.).Учења на црквата  — портал на Етиопската православна црква

Најзначајна политичка сила на ова подрачје било Аксумското кралство на Африканскиот Рог, кое потоа се проширило и на Арапски Полуостров со освојувањето на Химјарското кралство.

Мост преку протокот
Во 2008 г. е претставен план за изградба на мост преку протокот, наречен „Мост на роговите“, поврзувајќи ги Јемен и Џибути.BBC NEWS | Africa | Tarek Bin Laden's Red Sea bridge
Ова би бил најдолгиот висечки мост на светот .

Како подрегион
Баб ел-Мандаб претставува и подрегион на Арапската лига, кој ги опфаќа Џибути, Јемен и Сомалија.

Демографија
 Баб ел-Мандеб:  Земја Површина(км2) Население(2013) Густина(жит/км2) Главен град БДП (ПКМ)во долари БПП/жител (ПКМ)во долари  Џибути 23.200  792.198 96,4 Џибути 2.379 2.676  Сомалија 637.657 10.251.568 41,17 Могадишу 5.896 600  Јемен 527.829 23.833.000 44,7 Сана 58.202 2.249 Вкупно 1.188.686 34.876.766 29,3 — 66.477 1841

 Поврзано 
 Аденски Залив
 Магреб
 Машрек
 Арапска лига

 Наводи 

 Надворешни врски 
 Започнат амбициозниот проект за премин на Црвеното Море  

Категорија:Протоци во Азија
Категорија:Протоци во Африка
Категорија:Протоци во Индискиот Океан
Категорија:Меѓународни протоци
Категорија:Арапска митологија
Категорија:Географија на Јемен
Категорија:Географија на Џибути
Категорија:Црвено Море
Категорија:Аденски Залив